**SVEUČILIŠTE U SPLITU, FILOZOFSKI FAKULTET**

**Poljička cesta 35, 21000 Split**

**OIB: 98004523293**

**RKP: 22345**

Split, 14.03.2025.

Klasa: 400-02/25-01/0000

Ur. broj: 2181-190-25-0000

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA  
01-12/2024**

**PRIHODI I PRIMICI**

**Obrazloženje ostvarenja plana prihoda u razdoblju 01-12/2024**

Na početku i na kraju promatranog razdoblja stanje novčanih sredstava na računima i blagajni

Filozofskog fakulteta u Splitu bilo je kako slijedi:

|  |  |  |  |  |
| --- | --- | --- | --- | --- |
| Valuta € | Iznos sredstava na dan 01.01. | Iznos sredstava na dan 31.12. | % 31.12./01.01. | Novčani tijek u razdoblju 01-12/2024 |
| 2023. | 1.441.368,80 | 1.732.660,86 | 120,21 % | 8.725.395,61 |
| 2024. | 1.732.660,86 | 1.238.582,30 | 71,48 % | 9.036.977,18 |
| % | 120,21 % | 71,48 % |  | 103,57 % |

U razdoblju 01-12/2024 godine ostvaren je novčani tijek temeljem prihoda u visini 9.036.977,18 €, što čini 104,05% godišnjeg plana za 2024. godinu, te 103,57% izvršenja prihoda u istom razdoblju prethodne godine.

Realizacija plana prihoda 01-12/2024 ove godine je u najvećem dijelu definirana dinamikom naplate prihoda i to prije svega naplate školarina i ostalih prihoda od redovnih studija (školarine i dodatne provjere znanja) te po izvanrednim studijima i programima (Psychology, PPDMO, RPOO izvanredni, Razlikovni,...). Znatan dio prihoda će ipak biti u drugom dijelu godine. Ipak, najveći dio prihoda je od MZO za plaće i naknade te za programsko financiranje poslovanja (7.396.179,14 €) što čini 83,78% svih prihoda.

Prihodi iz izvora 11 su znatno povećani te je ostvareno je u iznosu od 7.396.179,14 €, tj. 100,36% od plana, te 125,21% od prošlogodišnjeg izvršenja. Razlog ovom znatno povećanju su novi koeficijenti i povećanje vrijednosti boda za plaće.

Prihodi iz izvora 31 su ostvareni u visini od 975.343,48 €, tj. 100,39% planiranih, te 190,35% prošlogodišnjih prihoda. Ove godine je veliko povećanje prihoda od izvanrednih programa i studija, a otvoren je i novi studij (Psihologija na engleskom – diplomski) i upis nove generacije studenata Psihologije - preddiplomski.

Prihodi iz izvora 43 (školarine) su realizirani u visini od 314.024,02 €, tj. 157,01% od planiranog, te 132,67% od prošlogodišnjeg izvršenja. Ovi prihodi su u najvećem dijelu definirani naplatom prihoda od školarina i znatno su povećani zbog većeg broja uplata studenata.

Prihodi iz izvora 52 (Ostale pomoći i darovnice) su u odnosu na plan realizirane u visini od 126.868,57 €, tj. 57,99% od plana, a u odnosu na prošlogodišnje ostvarenje u visini 61,77%. Dijelimo ih na Pomoći iz Redovne djelatnosti Sveučilišta u Splitu i Pomoći iz EU. Prihodi po EU projektima uglavnom se odnose na projekte Erasmus+ mobilnost. Razlog ovom smanjenju je završetak nekih Eu projekata od kojih smo prošle godine imali prihoda, a u ovoj godini imamo samo rashode. Također, smanjen je i iznos za Erasmus mobilnost.

Prihoda iz izvora 61 (donacije) smo imali u iznosu od 15.370,00 €. Najvećim dijelom to je donacija od Zaklade Adris za Projekt Psihologia u baštini Marka Marulića, a taj iznos od 15.000,00 € nije bilo planiran.

**Obrazloženje planiranih prihoda u razdoblju 01-12/2024**

Ukupni prihodi se u 2024. godini planirani su u iznosu od 8.761.588,00 €.

U 2024. godini planirani rast prihoda je za 25,21% u odnosu na realizaciju prihoda u 2023. godini.

Osnovni izvori financiranja u 2024 su:

1. Opći prihodi i primici
2. Vlastiti prihodi
3. Ostali prihodi za posebne namjene
4. Ostale pomoći i darovnice
5. Donacije

**11 Opće prihode i primitke** (skupina 671) čine prihodi iz državnog proračuna za financiranje redovne djelatnosti.

Iz izvora 11 se u 2024. godini planirani su u iznosu od 7.369.923,00 €.

Plan ovih prihoda se temeljio se na limitima dostavljenima od Sveučilišta u Splitu. Ova sredstva se odnose na:

* redovnu djelatnost uključujući plaće sa prijevozom i ostalim neoporezivim naknadama
* temeljno financiranje nastavne djelatnosti
* visoko institucionalno financiranje znanstvene djelatnosti
* refundaciju plaća isplaćenih po pravomoćnim sudskim presudama

Zbog dostavljenih limita koji su ispod predviđenih realnih iznosa te zbog povećanja vrijednosti osnovnice za plaće i uvođenja novih koeficijenata za plaće, napravljena su dva rebalansa Financijskog plana. U ovom razdoblju povećanja rashoda je 25.21%, najvećim dijelom zbog uvođenja novih koeficijenata za plaće.

**31 Vlastite prihode** (skupina 661) čine prihodi ostvareni izvanrednim studijima i programa (Psychology, PPDMO, RPOO izvanredni, Razlikovni, provjere znanja hrvatskog jezika...). Dio prihoda ostvari se i od zakupa imovine, a dio prihoda ostvari se organizacijom stručnih kongresa i seminara.

Iz izvora 31 u 2024. godini planirani su prihodi u iznosu od 971.510,00 €. Ostvareni su u iznosu od 975.343,48 ili 100,39% od plana, a 190,35% od ostvarenih vlastitih prihoda iz 2023. godine.

**43 Ostali prihodi za posebne namjene** (skupina 652) odnose se na prihode od školarina, upisnina i si. Iz ovog izvora planirani su prihodi u iznosu od 200.000,00 €, a ostvareni su u iznosu od 314.024,02 € ili 157,01% od plana i 132,67% u odnosu na prošlu godinu.

Najveći iznos je ostvaren od školarina, a ostatak se odnosi na upisnine, zakasnine, prihode od promocije studenata, potvrde i prijepise, razredbeni postupak, tečajeve, provjere znanja i testiranja.

**52 Ostale pomoći i darovnice** (skupine 631 i 639) čine sredstva iz dviju aktivnosti: EU projekti Sveučilišta u Splitu (A679077) i prihodi od Redovne djelatnosti Sveučilišta u Splitu (A679091). Planirani prihodi bili su 218.785,00 €, a ostvareno je 126.868,57 €. Prihodi od Redovne djelatnosti ostvareni su u iznosu od 54.318,20 € i to su slijedeći prihodi:

* pomoć od Splitsko -Dalmatinske Županije za znanstvene projekte (Projekt Rat i Vičja Luka)
* pomoći MZO-a i od Sveučilišta u Split za izdavačku djelatnost i organizaciju kongresa i seminara
* KSI Korea - projekt kojeg financira King Sejong Institute iz Koreje u iznosu od 29.617,70 €.

EU projekti Sveučilišta u Splitu su ostvareni u iznosu od 72.550,37 €, a to su slijedeći projekti:

* Erasmus+ mobilnost (više aktivnosti)
* HRZZ projekt - Cro Veterans
* EU projekt (SEA-EU)

Plan realizacije prihoda iz izvora 52 iznosio je 218.785,00 €, ostvareno je 126.868,57 €. Iznosi su planirani prema proračunima projekata te podacima dostavljenima od isplatitelja.

**61 Donacije** se odnose na namjenske donacije fizičkih osoba, neprofitnih organizacija, trgovačkih društava i ostalih subjekata izvan općeg proračuna.

Iz izvora 61 se u 2024. godini planirani su prihodi u iznosu od 1.370,00 €, a ostvareni su u iznosu od 15.370,00 €.

**RASHODI I IZDACI**

**Obrazloženje ostvarenja plana rashoda u razdoblju 01-12/2024**

U razdoblju 01-12/2024 godine ostvareni su ukupni novčani odljevi temeljem rashoda u visini 9.526.961,38 €, što čini 101,96% godišnjeg plana rashoda za 2024. godinu.

Rashodi iz izvora 11 su u apsolutnom iznosu najveći, a realizirani iznos je 7.382.061,82 € ili 100,36% od plana, te 125,21% od prošlogodišnjeg izvršenja.

Programski ugovori po Redovnoj djelatnosti Sveučilišta u Splitu (aktivnost A621004) su izvršeni 100,07%. Programsko financiranje javnih visokih učilišta (A622122) izvršeno je sa 95,14%. Pravomoćne sudske presude (A621181) bile su u planu da se završe sa 2023. godinom, ali ostala je još jedna tužba koja je isplaćena u 06/2024. To je napravljeno u rebalansu te je izvršenje plana 100,51%. Programi vježbaonica visokih učilišta (A621038) izvršeni su sa 101,63% od plana. Stipendije i školarine za doktorski studij (A621183) izvršene su sa 884,53% plana zbog pogrešnog konta knjiženja.

Rashodi iz izvora 31 (vlastiti prihodi) a po programu A679091 Redovna djelatnost Sveučilišta u Splitu realizirani su sa 82,21% od plana jer se se najveći rashod po kontu 4124 nije realizirao u ovoj godini (ulaganje u tuđa osnovna sredstva). Osim toga, ovi rashodi ovise o fazi realizaciji izvanrednih studija i programa te o dinamici organiziranja konferencija i seminara koje prate i odgovarajući rashodi.

Rashodi iz izvora 43 (Ostali prihodi za posebne namjene), a po programu A679091 Redovna djelatnost Sveučilišta u Splitu realizirani su u visini 79,89% od planiranog. I tu se nije realizirao najveći rashod po kontu 4124 u ovoj godini (ulaganje u tuđa osnovna sredstva). Ovdje je veliki utjecaj prihoda naplaćenih u prošloj godini pa rashodi iz ovog izvora su u značajnoj mjeri izvršeni iz prenesenih sredstava iz prethodne godine). Dio planiranih sredstava za ulaganje u tuđa osnovna sredstva planiran se potrošiti se iz ovog izvora u 2025. godini.

Rashodi iz izvora 52 (Ostale pomoći i darovnice) po programu A679091 Redovne djelatnosti Sveučilišta u Splitu su u odnosu na plan realizirane u visini 87,99%. Ovi rashodi se uglavnom temelje na izvršenju projekata izvan EU, te od pomoći Sveučilišta u Splitu i MZO za izdavačku djelatnost i sufinanciranje organizacije konferencija kao i od pomoći od lokalnih proračunskih korisnika.

Prihodi iz izvora 52 (Ostale pomoći i darovnice) iz programa A679077 EU projekata Sveučilišta u Splitu su u odnosu na plan realizirane u visini 37,38%. Ovi rashodi se uglavnom temelje na izvršenju EU projekata (Erasmus+ mobilnost, SHOUT), HKO projekti i HRZZ – Cro veterans.

Rashodi iz izvora 61 (donacije) ostvarene su u visini 21,01% od planiranog. Donacije se u najvećem dijelu odnose na rashode iz ostalih donacija (donacija Talijanskog instituta za kulturu).

**Obrazloženje planiranih rashoda u razdoblju 01-12/2024**

Ukupni rashodi u 2024. godini bili su planirani u iznosu od 9.911.533,00 €.

U 2024. godini planirao se rast rashoda za 68,66% više u odnosu na realizaciju rashoda u istom razdoblju 2023. godine.

Najznačajniji rashodi se u 2024. godini odnose na rashode za zaposlene (7.203.087,16 € odnosno 77,09% ukupnih rashoda), na materijalne rashode (1.266.078,29 €), odnosno 13,55% od ukupnih rashoda, te na rashode za nabavu dugotrajne imovine (837.229,87 €) odnosno 8,96% od ukupnih rashoda.

Ostalo se odnosi na financijske rashode (4.831,67 €) odnosno 0,05%, na naknade građanima i kućanstvima (3.436,70 €) ili 0,04%, na tekuće donacije (29.470,77 €) ili 0,32% ukupnih rashoda.

**Rashodi za zaposlene (konta skupine 31)** financirat će se najvećim dijelom iz sredstava državnog proračuna (93,93%), dok će se 5,58% financirati iz izvora 31 (vlastiti prihodi), a ostatak iz izvora 52 (Projekt KSI) ili 0,49%.

Rashodi za zaposlene iz proračunskih sredstava planirani su temeljem limita dobivenog iz Sveučilišta u Splitu, ali je napravljen i rebalans sredstava za plaće. Planirana su i materijalna prava zaposlenika prema Temeljnom kolektivnom ugovoru za javne službe.

Iz vlastitih prihoda i Ostalih pomoći i darovnica planira se financirati dio zaposlenika koji se ne financiraju iz Državnog proračuna, dodaci na plaće, prekovremeni rad, rad na izvanrednim programima i studijima, nagrade za radne rezultate temeljem uspješnosti u poslovanju i izvrsnost.

U podskupini računa 312 za 2024. godinu planirani su rashodi za jubilarne nagrade, darovi za djecu u prigodi dana sv. Nikole, otpremnine i naknade za bolest, invalidnost i smrtni slučaj, kao i neoporezivi dio nagrada za radne rezultate. Navedeno se financira najvećim dijelom iz Državnog proračuna, a dijelom iz vlastitih i namjenskih sredstava (školarine).

Troškovi prijevoza na rad i s rada za zaposlenike planirani su u skladu s postojećim stanjem zaposlenih te se financiraju najvećim dijelom iz državnog proračuna a dijelom iz vlastitih prihoda te iz Ostalih pomoći.

**Materijalni rashodi (konta skupine 32)**

Ukupni materijalni rashodi (grupa 32) planirani su na razini procjene ostvarenih rashoda u 2023. godini sa uvećanjem za rashode potrebne za realizaciju projekata koji su u tijeku. Rashodi koji će se financirati iz proračuna planirani su u zadanim limitima.

Budući da predloženi limiti za financiranje redovne djelatnosti iz proračuna nisu dovoljni za pokriće ukupnih troškova obavljanja redovne djelatnosti Fakulteta, u planu je predviđeno da se manjak prihoda iz proračuna za troškove poslovanja grupe 32 podmiri iz vlastitih i ostalih prihoda za posebne namjene. Planirane intelektualne i osobne usluge (konto 3237) najvećim dijelom se odnose na troškove vanjskih suradnika te na ostale intelektualne usluge. Rashodi vanjske suradnje u nastavi financiraju se dijelom iz proračunskih sredstava, dijelom iz vlastitih prihoda, a najmanjim dijelom iz prihoda za posebne namjene.

**Rashodi za nabavu proizvedene dugotrajne imovine** (konta skupine 42) financirani su najvećim dijelom iz vlastitih i namjenskih prihoda, a manji dio je financiran iz proračunskih sredstava (sredstva za institucionalno financiranje znanosti) te iz programskih ugovora.

**Rashodi za nabavu neproizvedene dugotrajne imovine** (konta skupine 41) planiran je u znatnom iznosu jer se je planiralo uređenje dijela zgrade Fakulteta koja je u vlasništvu Sveučilišta u Splitu (prenamjena više ureda u veliku dvoranu). Ovaj rashod se planirao podmiriti iz vlastitih sredstava (660.000,00 €) i Ostalih prihoda za posebne namjene u iznosu od 340.000,00 €. Na kraju razdoblja, planirani radovi nisu izvršeni do kraja te je okončana situacija realizirana u 2025. godini.

**PRIJENOS SREDSTAVA IZ PRETHODNE I U SLIJEDEĆU GODINU**

Obrazloženje izvršenja prijenosa sredstava iz prethodne godine i prijenosa sredstava u slijedeće razdoblje za razdoblje 01-12/2024:

|  |  |  |  |  |  |
| --- | --- | --- | --- | --- | --- |
| € |  |  | REALIZACIJA 01- 12/2024 | STANJE NA KRAJU RAZDOBLJA |  |
| DONOS | PRIJENOS SREDSTAVA IZ PRETHODNE GODINE | 1.441.368,80 | 291.292,06 | 1.732.660,86 |  |
| ODNOS | PRIJENOS SREDSTAVA U SLIJEDEĆU GODINU | 1.732.660,86 | -494.078,56 | 1.238.582,30 |  |

**Donos sredstava u razdoblju 01-12/2024** ostvaren je u visini 120,21% prošlogodišnjeg prijenosa. Na kraju 2024. iznos sredstava iznosi 71,48 %, tj. je smanjen za 28,52%.

Donos sredstava na 01.01.2024. godine u iznosu od 1.732.660,86 € odnosi se na:

|  |  |  |  |  |  |  |  |
| --- | --- | --- | --- | --- | --- | --- | --- |
| **IZVOR 11 Opći prihodi i primici** | **IZVOR 31**  **Vlastiti prihodi** | **IZVOR 43 Prihodi za posebne namjene** | **IZVOR 51**  **Pomoći EU** | **IZVOR 52**  **Ostale pomoći** | **IZVOR 52 Ostale pomoći (EU projekti)** | **IZVOR 61 Donacije** | **UKUPNO**  **DONOS €** |
| 7.376,95 | 749.494,06 | 775.780,87 |  | 55.078,50 | 123.273,94 | 21.656,54 | **1.732.660,86** |

Najveći iznos donosa sredstava se u najvećoj mjeri odnosi na sredstva iz vlastitih sredstva (izvor 31) na temelju prihoda od školarina po izvanrednim studijima i programima te iz izvora 43 (školarine i ostale naknade od studenata). Najveći dio sredstava donosa u izvoru 52 je iz aktivnosti redovne djelatnosti Sveučilišta u Splitu i MZO, te prihodi od uplate po projektu KSI - Koreja. Donos sredstava iz izvora 52 (EU projekti) su sredstva koja su ostala po na nekoliko EU projekata te još nisu potrošena u cijelosti. Donos sredstava iz izvora 61 je dijelom od donacije Talijanskog instituta za kulturu iz proteklih godina te dijelom od Zaklade Adris za Projekt Psihologia u baštini Marka Marulića.

Navedena sredstva iz donosa se namjenski troše u promatranom razdoblju; naime dio rashoda u razdoblju 01-12/2024 godine se financirao iz donosa sredstava iz prethodne godine.

U slijedećem razdoblju navedena sredstva će biti namjenski utrošena.

Odnos sredstava na dan 31.12.2024. godine u iznosu od 1.238.582,30 EUR se odnosi na:

|  |  |  |  |  |  |  |  |
| --- | --- | --- | --- | --- | --- | --- | --- |
| **IZVOR 11 Opći prihodi i primici** | **IZVOR 31**  **Vlastiti prihodi** | **IZVOR 43 Prihodi za posebne namjene** | **IZVOR 51 Pomoći EU** | **IZVOR 52 Ostale pomoći** | **IZVOR 52 Ostale pomoći (EU projekti)** | **IZVOR 61 Donacije** | **UKUPNO**  **DONOS €** |
| 55.810,86 | 596.357,12 | 402.818,73 |  | 24.365,94 | 116.256,03 | 34.688,84 | 1.238.582,30 |

Donos sredstava se u najvećoj mjeri odnosi na sredstva iz izvora vlastitih sredstva (izvor 31), sredstava iz izvora 43 (u najvećem dijelu školarine) te na sredstva iz izvora 52 (Ostale pomoći – EU projekti)

Navedena sredstva **donosa** se odnose na slijedeće:

**Izvor 11:** Neutrošena sredstva iz Programskih ugovora za financiranje znanstvene i umjetničke djelatnosti

**Izvor 31:** Neutrošena sredstva iz vlastitih prihoda su u najvećoj mjeri vezana za stručne studije i programe (Psihologija na engleskom, PPDMO, Razlikovni program, izvanredni RPOO,..., te u manjoj iznosu za iznajmljivanje prostora. Ova sredstva će se utrošiti za podmirenje rashoda poslovanja u 2024. godini.

**Izvor 43:** Neutrošena sredstva prihoda od školarina za ak. godinu 2024/2024. Ova sredstva će se utrošiti za podmirenje rashoda redovnog poslovanja u 2024. godini.

**Izvor 52:** Neutrošena sredstva se u najvećem dijelu odnose na prihode po projektu Korea Seed 2. A mali dio se odnosi na sredstva EU, HKO projekte i sredstva HRZZ. Sredstva će se trošiti prema proračunima pojedinih projekata za podmirenje planiranih rashoda.

**Izvor 61:** Neutrošena sredstva se odnose na namjenske donacije fizičkih osoba i neprofitnih organizacija. Sredstva će se trošiti prema proračunu projekata za podmirenje planiranih rashoda, a sredstva od donacija će se trošiti namjenski za podmirenje rashoda za koje su dobivena.

**UKUPNE I DOSPJELE OBVEZE**

|  |  |  |  |
| --- | --- | --- | --- |
| € | Stanje obveza na dan 31.12.2023. | Stanje obveza na dan 31.12.2024. | % 2024/2023 |
| Ukupne obveze | 773.482,92 | 923.871,19 | 119,44 |
| Dospjele obveze | 129.521,22 | 106.437,61 | 82,18 |

**Dospjele obveze**

Najveći dio dospjelih obveza na dan 31.12.2023. se odnosi na obveze prema Sveučilištu u Splitu koje se odnose na obračunate obveze od 3% vlastitih prihoda i 15% od školarina. Jedan dio dospjelih obveza su obveze prema HZZO za neobračunate i nezatvorene obveze i potraživanja za bolovanja. Stanje ukupnih obveza na dan 31.12.2023. iznosila su 773.482,92 €. Ukupno stanje obveza na 31.12.2024. iznosi 923.871,19 € i veće su za 19,44%. S druge strane stanje dospjelih obveza je smanjeno za 17,82% zbog plaćenih obveza prema Sveučilištu u Splitu (3% vlastitih prihoda i 15% naplaćenih školarina).

Voditelj Financijsko – računovodstvene službe Dekanica

Tomislav Milat, dipl. oec . Prof. dr. sc. Ina Reić Ercegovac

